คู่มือหรือแนวทางการรับบริการสำหรับผู้รับบริการหรือผู้มาติดต่อ
1) ชื่องาน
1.) คำร้องลงทะเบียนเงินอุดหนุนเด็กแรกเกิด
2.)วิธีการขั้นตอนการขอรับบริการ
	-รับเอกสารที่ สำนักปลัด อบต.
	-เมื่อทำการกรอกข้อมูลเรียบร้อยแล้ว ก็มายื่นลงทะเบียนที่ ห้องสำนักปลัด อบต.
	-เจ้าหน้าที่จะทำการลงทะเบียนในระบบเงินอุดหนุนเด็กแรกเกิดต่อไป
3.)เอกสารหลักฐานประกอบการยื่นคำขอรับบริการ
1. สำเนาบัตรประชาชนของผู้ยื่นคำร้อง(ผู้ปกครอง)
2. สูติบัตรเด็กแรกเกิด
3.หนังสือรับรองรายได้ หรือใบรับรองเงินเดือน (กรณีสมาชิกในครัวเรือนที่เป็นเจ้าหน้าที่ของรัฐ พนักงานรัฐวิสาหกิจ หรือพนักงานบริษัท)
4. สำเนาเอกสารบัตรแสดงสถานะ หรือบัตรประจำตำแหน่งของผู้รับรองคนที่ 1 และรับรองคนที่ 2

1) ชื่องาน
2.) การขึ้นทะเบียนขอรับเงินสงเคราะห์ค่าจัดการศพผู้สูงอายุตามประเพณี
2.) วิธีการขั้นตอนการขอรับบริการ
	-รับเอกสารที่ สำนักปลัด อบต.
	-เมื่อทำการกรอกข้อมูลเรียบร้อยแล้ว ก็มายื่นลงทะเบียนที่ ห้องสำนักปลัด อบต.
	-เจ้าหน้าที่จะทำการส่งหนังสือให้กับทางจังหวัดต่อไป
3.) หลักเกณฑ์ วิธีการ เงื่อนไขในการยื่นคำขอ และในการพิจารณาอนุญาต ผู้สูงอายุที่ตายต้องเข้าหลักเกณฑ์ ดังต่อไปนี้
 1. อายุเกินหกสิบปีบริบูรณ์ขึ้นไป 
 2. สัญชาติไทย
 3. ผู้สูงอายุที่ได้รับสิทธิตามโครงการลงทะเบียนเพื่อสวัสดิการแห่งรัฐ หรือโครงการสวัสดิการในลักษณะ เดียวกันที่เรียกชื่อเป็นอย่างอื่น หรือเป็นผู้สูงอายุที่ผู้อำนวยการเขต หรือนายอำเภอ หรือกำนัน หรือผู้ใหญ่บ้าน หรือนายกเทศมนตรีหรือนายกองค์การบริหารส่วนตำบล หรือนายกเมืองพัทยา หรือประธานชุมชน รับรองว่ามี คุณสมบัติตามโครงการดังกล่าว ตามแบบที่อธิบดีกรมกิจการผู้สูงอายุกำหนด
 4. ผู้ยื่นคำขอรับการสงเคราะห์ในการจัดการศพผู้สูงอายุตามประเพณี ต้องยื่นคำขอต่อองค์การบริหารส่วนตำบลที่ผู้สูงอายุมีชื่ออยู่ในทะเบียนบ้านหรือภูมิลำเนาที่ถึงแก่ความตาย ในขณะถึงแก่ความตาย ภายในกำหนด 6 เดือน นับตั้งแต่วันที่ออกใบมรณบัตร
4.)เอกสารหลักฐานประกอบการยื่นคำขอรับบริการ
1. สำเนาบัตรประจำตัวประชาชนของผู้สูงอายุที่ตาย
2. สำเนาทะเบียนบ้านของผู้สูงอายุที่ตาย
3. สำเนาใบมรณบัตร
4. สำเนาบัตรประจำตัวประชาชนของผู้ยื่น
5. สำเนาทะเบียนบ้านของผู้ยื่น
6. หน้าสมุดบัญชีเงินฝากธนาคารของผู้ยื่น
7. สำเนาบัตรประจำตำแหน่งของผู้รับรอง

1) ชื่องาน
3.) ลงทะเบียนรับเงินเบี้ยยังชีพผู้สูงอายุ
2.)วิธีการขั้นตอนการขอรับบริการ
	- มายื่นลงทะเบียนที่สำนักปลัด อบต.
	- เมื่อทำการกรอกข้อมูลเรียบร้อยแล้ว 
	- เจ้าหน้าที่จะทำการลงทะเบียนในระบบเงินเบี้ยยังชีพผู้สูงอายุ
3.) หลักเกณฑ์การยื่นลงทะเบียนรับเงินเบี้ยยังชีพผู้สูงอายุ
	1. มีสัญชาติไทย
2. มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน 
3. มีอายุหกสิบปีบริบูรณ์ ขึ้นไป ซึ่งได้ลงทะเบียน และยื่นคำขอรับเงินเบี้ยยังชีพผู้สูงอายุต่อองค์กรปกครองส่วนท้องถิ่น 
4. ไม่เป็นผู้ได้รับ สวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น ได้แก่ (ก) ผู้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน (ข) ผู้สูงอายุที่อยู่ในสถาน สงเคราะห์ของรัฐหรือองค์กรปกครองส่วนท้องถิ่น (ค) ผู้ได้รับเงินเดือน ค่าตอบแทน รายได้ประจำ หรือ ผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ บุคคลตาม (ก) (ข) หรือ (ค) ไม่รวมถึง ผู้พิการหรือผู้ป่วยเอดส์ ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยัง ชีพขององค์กรปกครองส่วนท้องถิ่น พ.ศ. 2548 หรือผู้ที่ได้รับสวัสดิการอื่นตามมติคณะรัฐมนตรี
3.)เอกสารหลักฐานประกอบการยื่นคำขอรับบริการ
1. สำเนาบัตรประชาชนของผู้สูงอายุ
2. สำเนาทะเบียนบ้านของผู้สูงอายุ
[bookmark: _GoBack]3. สมุดบัญชีฝากเงินธนาคารของผู้สูงอายุ
